da en nl en de da nn da da da da da da da en en en en da da sv en da en da da da sv en da da sv en da da sv en en da en en sv en da nb da sv da nb da sv da da sv da it en da en en en da da it da da da en sv da da sv nl da da pl da cs fi da en da da da da da da en
JUICE DETOX FRA I MORGEN!
en blog om sund og slank livsstil
Shiiiit, hvad har jeg dog kastet mig ud i! Som om det ikke var nok pine at gå med virkelig ondt i ryggen, så har jeg da også lige valgt at kaste mig ud i en 3-dages juice detox – og den starter i morgen! Har aldrig nogensinde gennemført sådan noget før, så jeg er meget spændt på, om jeg har rygrad til det 🙂
Jeg har længe gået og tænkt på, at jeg godt kunne tænke mig at prøve at rense ud, og samtidig kickstarte en sund livsstil igen. Siden jeg købte min juicer har jeg været ret interesseret i den effekt juice har på kroppen, og jeg har eksperimenteret med at proppe så mange grøntsager i som muligt uden at gå på kompromis med den gode smag. Det er jo vitaminer og mineraler lige ind i blodbanen nærmest!
Jeg har søgt en del på nettet omkring juicekur og detox og faldt over australieren Joe Cross, som har lavet to dokumentarfilm om at reboote sin krop med juice. Han var selv overvægtig og syg, men helbredte sig selv fuldstændig (samt andre på sin vej), lagde masser af medicin på hylden, og tabte sig selvfølgelig også. Begge film ligger på Netflix, og de er virkelig gode og vildt motiverende, så se dem hvis I har muligheden! De hedder henholdsvis Fat, Sick & Nearly Dead og Fat, Sick & Nearly Dead 2. Han har også et omfattende website med masser af information og opskrifter. Det hedder Reboot with Joe, og er også vældig inspirerende.
I min søgen faldt jeg også over Unplugged Juice, som er en lille kæde af juicebarer, der har specialiseret sig i tilrettelagte juicekurer af helt friske juicer af frugt og grøntsager. Jeg tog fat i dem og spurgte, om jeg måtte teste deres 3-dages kur, og det var de heldigvis friske på. Det er ret smart, for nu er der nogen, der regner med mig, og det burde give lidt mere rygrad 🙂
Så nu er der ingen vej tilbage. Juicerne er i køleskabet, og jeg starter i morgen tidlig! Jeg skal drikke 5 x 0,5 liter juice om dagen samt et aloe vera shot om morgenen – og intet andet (udover vand selvfølgelig). Jeg skriver hver dag herinde, hvordan det er gået, og lidt mere om hvad juicerne består af. Håber I synes det er sjovt at følge med i!
7 Comments CATEGORIES: Kost TAGGED: detox, juice, juicekur
31. juli 2015 at 19:19
Spændende! Det glæder jeg mig til at læse om. Har selv tænkt mange gange på, at det skal prøves. Har hørt dag 3 er hårdest. Good luck 🙂
31. juli 2015 at 20:57
Jeg har netop afsluttet den samme 3 dags kur i dag.
Glæder mig til at hører din mening om smag og forløb.
Jeg syntes det var vildt hårdt, og jeg er vandt til lidt af hvert.
31. juli 2015 at 20:54
Spændende projekt! Juicene ser lækre ud. Held og lykke med det!
31. juli 2015 at 21:53
You Can do it!! Hephep!! Jeg har lige taget 5 dage igen, og det er SKØNT 🙂 (og jeg har da om nogen en rygrad som en regnorm). Det mest trælse ved en juicekur – syns jeg – er tiden man bruger på at vaske grøntsagerne og lave juicerne (jeg lavede mine om aftenen, så jeg havde alle fire til næste dag). Glæder mig til at følge med! PS: sørg for ag du laver noget i de dage..hænger du bare ud derhjemme blir det for let at falde i.
Amanda // Te A-Way! says
1. august 2015 at 8:48
Det lyder spændende! Har selv gået og leget med tanken om at forsøge mig med en juicekur. Tanke er dog aldrig blevet til handling. Glæder mig til at følge med!
KH Te A-Way! http://www.theawayblog.wordpress.com
JUICEKUR, FERIE OG VINDERE AF MAKEUP siger:
31. juli 2015 kl. 17:55
[…] renset ud og få kickstartet min sunde livsstil igen. Hvis I har lyst, kan I følge med ovre på Sundhedsjagten, hvor jeg vil skrive om det hver dag. Køleskabet er nu blevet fyldt op med de lækreste juicer fra […]
JUICEKUR | DAG 2 siger:
2. august 2015 kl. 20:21
[…] Læs også om juicekurens dag 1 her og mine indledende tanker her. […]
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Gem mit navn, mail og websted i denne browser til næste gang jeg kommenterer.
Leave this field empty please:
Currently you have JavaScript disabled. In order to post comments, please make sure JavaScript and Cookies are enabled, and reload te page. Click here for instructions on how to enable JavaScript in your browser.
Her finder du sunde tips og nemme opskrifter, status på evig elevatorvægt, træning, og alt der hører til den sunde livsstil, som jeg arbejder hårdt på at holde, men som jeg har så svært ved.
STATUS #4 – STILSTAND
STATUS #3 – OVER HALVVEJS
STATUS #2 – TESTER MIN STYRKE
STATUS #1 PÅ SLANKEPROJEKT – STOLT!
VENINDE TABTE 13 KG PÅ 2 MÅNEDER – NY STRATEGI!
· THEME BY ECLAIR DESIGNS ·